  Виталий Пронин Удмуртилэн Президентэз Александр Волков пумиськылӥз республикаысьтымы пӧртэм калык огазеяськонъёслэн азьветлӥсьёсынызы. Пумиськонэ пыриськизы 31 организациысь активистъёс.Президент огазеяськонъёслы тау кариз мыло-кыдо ужамзы понна. Ар ӵоже, пе, соос 100-лэсь трос проектъёсты, тунсыко ужрадъёсты пыӵато, пырисько нациосын ужан кун политикаез улонэ пыӵатонэ. Президентлэн верамезъя, общественной огазеяськонъёс ӟеч ужамен, Удмуртиын пӧртэм выжы калыкъёс пӧлын ог-огдэ валан вань.Александр Волков мадиз республикамылэн берло аръёсы азинскемез сярысь. Нош люкаськемъёс сое пӧртэм юанъёсын ёртӥзы. Еврей огазеяськонысь егитъёсты шугъяськытӥз дышетонын реформа но дунын дышетскон, удмуртъёс куризы Драмая ӟуч театрлэсь вуж юртсэ творчествоя союзъёслы, «Айкай» театрлы сётыны.Нош Удмуртилэн Президентэз ваньмызлы тау кариз егитъёслы патриотизм мылкыд пыӵатэмзы понна. Со сяна, тодэ вайытӥз: вуоно арын Россия пусъёз 1812-тӥ арысь Отечественной войнаын вормемез дырысен 200 ар ортчемез.- Со ож сярысь асьмеос нылпиослы вераны кулэ. Будӥсь нылъёсмы-пиосмы мед тодозы: туннэ нунал - со кемалась ортчемезлэн азинсконэз ик луэ. Туннэез зэмзэ ик шудо луоз соку гинэ, куке асьмеос ужаса, тыршыса возьматом историмес, вашкала выжыосмес гажаммес, - пусйиз Президент.Елена Васильева.  Теги: АлександрВолков Калыккусыпъёс  